section_heading: Cleveland Cavaliers
paragraph_text: Kao i prethodne sezone Cleveland Cavalierse su u prvom krugu dočekali Washington Wizardsi. Predvođeni LeBronom Jamesom, Cavsi su s lakoćom svaladali Wizardse rezultatom 4-0. U drugom krugu doigravanja čekali su ih New Jersey Netsi, ali su Cavsi ponovno bili jači te pobjedu u seriji odnose u šest utakmica. U finalu Istočne konferencije sučelili su se s, trostrukim osvajačima NBA naslova, Detroit Pistonsima. U prvoj utakmici Chauncey Billups je sa svojih 10 poena u posljednjoj čevrtini odveo momčad do pobjede 79:76, dok je LeBron James odigrao neprapoznatljivo postigavši samo 10 poena. Druga utakmica bila je slična prvoj te su Pistonsi ponovno odnijeli pobjedu zahvaljujući Rasheedu Wallaceu i njegovim 10 poena u posljednjoj četvrtini, dok je LeBron James postigao 19 poena i imao čak šest izgubljenih lopti. Nakon prve dvije utakmice serija se preselila u Cleveland. U trećoj utakmici LeBron je eksplodirao s 32 poena, 9 skokova i 9 asistencije čime je odveo momčad do pobjede 88:82 i smanjenja zaostatka na 2-1.<ref>James odveo Cavse do pobjede Četvrta utakmica također je pripala Cleveland Cavaliersima ponajviše zahvaljujući LeBronu koji je postigao 25 poena od toga 13 u posljednjoj četvrtini, ali mu se pridružio i mladi Daniel Gibson koji je s 21 poenom LeBronu dodatno olakšao posao.<ref>Pistonsi i Cavsi izjednačeni Peta utakmica igrala se u Detroitu, gdje je LeBron James ostvario jednu od najvećih izvedbi u povijesti doigravanja. Sa zaostatkom od 79:78, LeBron je preuzeo stvari u svoje ruke te je postigao zadnjih 11 od 12 poena Cavsa u regularnom dijelu koji je završio pri rezultatu 91:91. U prvom produžetku LeBron je postigao svih 9 poena od strane Cavsa te je rezultat bio izjednačen na 100. U drugom produžetku odvodi Cavse s još devet poena do vrlo važne pobjede. Te večeri LeBron je postigao rekordnih 48 poena, 9 skokova i 7 asistencija šutirajući iz igre 54.5 %. Postigao je zadnjih 29 od 30 poena, uključujući posljednjih 25 od strane Cavaliersa. Nakon dvostrukog produžetka utakmica je završila rezultatom 109:107.<ref>James vodi Cavse prema finalu U šestoj utakmici serije, LeBron je postigao 20 poena i 14 skokova, dok je Gibson postigao 31 poen uključujući zadnjih 19 u četvrtoj četvrtini. Cavsi su pobijedili rezultatom 98:82 i po prvi puta u povijesti franšize ušli u NBA finale.<ref>Cleveland u finalu NBA lige